สิ่งที่น่ากลัวที่สุดที่จะทำให้เงินในบริษัทประกันล้มไปคืออะไร
สิ่งที่น่ากลัวที่สุดที่จะทำให้เงินในบริษัทประกันล้มไป คือ การที่สมาชิกในกองพยายามไปขโมยเงินกองนี้ออกมา หรือไปเอาเงินกองกลางออกมาใช้โดยที่ไม่ได้ทุกข์จริง

การประมาทหรือการเจาะจงไปติดโควิดเพื่อหวังเรียกเอาเงินประกันไม่ได้เป็นการเฉลี่ยทุกข์ที่แท้จริง และมันสามารถกลายเป็นพฤติกรรมเลียนแบบที่ขยายไปในวงกว้างที่มองไม่เห็นเหมือนภูเขาน้ำแข็งที่เห็นแต่ยอดภูเขา แต่จริงๆ แล้วข้างใต้ภูเขานั้นแข็งจะใหญ่กว่ายอดภูเขาอีกหลายสิบเท่า 

เพราะขึ้นชื่อว่าเป็นโรคระบาด ทำให้คนที่ไม่ได้เจาะจงติดโควิดก็จะพลอยติดไปด้วย เพราะมันจะแพร่ต่อออกไปไม่รู้อีกกี่ทอด ยิ่งโรงพยาบาลเริ่มไม่สามารถรองรับผู้ป่วยได้หมด ก็จะทำให้กราฟจำนวนคนติดเชื้อพุ่งสูงขึ้นอย่างทวีคูณขึ้นไปอีกหลายเท่า

จากที่ผ่านมาต้องยอมรับว่าแบบประกันเจอ จ่าย จบ ได้ส่งเสริมให้คนเจาะจงไปติดโควิดกันมากขึ้นโดยไม่รู้ตัว จากวันแรกจนถึงวันนี้ที่ทุนประกันที่ให้ยังคงเท่าเดิม ทำให้ยิ่งอาการโควิดแต่ละระลอกเบาลงมากเท่าไร ก็ยิ่งทำให้คนมีแรงจูงใจหวังเอาเงินประกันจากการเจาะจงไปติดมากขึ้นเท่านั้น (แต่ก็ไม่เสมอไปสำหรับทุกคน) เงินกองนั้นจะมีเหลือให้กับคนที่ต้องการเฉลี่ยทุกข์เฉลี่ยสุขที่แท้จริงได้พอหรือไม่ นี่จึงเป็นส่วนหนึ่งที่เกิดขึ้นกับช่องโหว่ประกันเจอ จ่าย จบ และนี่เป็นภัยเงียบที่ค่อยๆ คืบคลานและกัดกร่อนสังคมไทยมาตลอดระยะเวลากว่า 2 ปีแล้ว ทำไมเศรษฐกิจไทยยังไม่ฟื้นจากโควิดเหมือนประเทศอื่น ทำไมยอดคนติดโควิดไม่ลดลงอย่างที่คิด ทั้งๆ ที่อุตส่าห์กักตัว ใส่หน้ากากอนามัย และระมัดระวังตัวเองอย่างเต็มที่แล้ว
ข้อมูลการเงินรายบริษัท,ตลาดการเงิน & ผลิตภัณฑ์และบริการทางการเงิน